《奉和清军俞绣衣先生晓发蓬州诗韵》
明代·苏葵

慨然揽辔出神州，孟博应须让一头。节操久争冰玉洁，贤劳真作帝王休。

人间日暖春偏盎，江水秋清月自流。公暇有诗轻李杜，东风花鸟实深愁。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。